Microsoft 365  ·  Prompts de Copilot per a Word
CHEAT SHEET
Prompts de Copilot
per a Word
18 prompts per copiar i enganxar
Crear · Reescriure · Estructurar · Entendre · Traduir · Imatges · Revisió

	Camp
	Detall

	Curs
	Microsoft 365 — La productivitat i la col·laboració al següent nivell

	Document
	Cheat Sheet — Prompts de Copilot per a Word

	Client
	Barcelona Activa

	Impartit per
	Aubay Consultoria IT

	Requisit
	Llicència de Microsoft 365 Copilot (Premium)

	Complementa
	Manual de Word i manual de coautoria en temps real

	Idioma
	Català


Els 18 prompts
	#
	Prompt
	Bloc

	1
	Redactar un document des de zero
	Crear

	2
	Crear un document a partir de fitxers teus
	Crear

	3
	Partir d'un guió que ja tens
	Crear

	4
	Revisar un esborrany abans d'enviar-lo
	Reescriure

	5
	Canviar el to d'un fragment
	Reescriure

	6
	Escurçar un document massa llarg
	Reescriure

	7
	Convertir un text vague en concret
	Reescriure

	8
	Proposar l'estructura abans d'escriure
	Estructurar

	9
	Convertir informació en una taula
	Estructurar

	10
	Generar títols i preparar l'índex
	Estructurar

	11
	Resumir un document llarg
	Entendre

	12
	Preguntar-li coses al document
	Entendre

	13
	Extreure compromisos i terminis
	Entendre

	14
	Traduir mantenint el to
	Traduir

	15
	Passar-ho a llenguatge planer
	Traduir

	16
	Generar una imatge per al document
	Imatges

	17
	Diagnòstic del teu document
	Revisió

	18
	Un sol hàbit a canviar
	Revisió


Com fer servir aquest document
Divuit prompts per fer servir Copilot amb el Word. Estan escrits per copiar i enganxar: substitueix el que hi ha entre claudàtors i envia'ls.
	On escriure'ls
	Per a què

	La icona del marge
	Apareix en un paràgraf buit: per redactar just en aquell punt

	El panell lateral
	El botó de Copilot de la pestanya Inici, per treballar sobre tot el document

	Reescriure amb Copilot
	Selecciona un fragment i clica la icona que apareix al costat

	m365.cloud.microsoft/chat
	Per treballar amb diversos documents alhora



	Una cosa que has de saber abans de començar: Copilot pot referenciar fins a 20 fitxers, correus o reunions dins d'un mateix prompt. S'hi accedeix escrivint una barra inclinada / seguida del nom del fitxer. Aquesta és la diferència real entre un text genèric i un que fa servir la terminologia de la vostra organització.



	Consell d'ús: Els prompts curts donen respostes genèriques. Com més context li donis —per a qui és el document, què ha d'aconseguir, quina extensió vols— més útil serà el que et torni. Els claudàtors d'aquests prompts hi són precisament per això: omple'ls.




	CREAR DES DE ZERO
Quan tens el full en blanc al davant



	1
	Redactar un document des de zero
A la icona de Copilot del marge, en un document buit


	Redacta un [TIPUS DE DOCUMENT: informe / proposta / acta / procediment] sobre [TEMA].

Context:
- Va dirigit a: [QUI HO LLEGIRÀ I QUÈ EN SAP DEL TEMA]
- Objectiu: [QUÈ VULL ACONSEGUIR AMB AQUEST DOCUMENT]
- Extensió: [NOMBRE] pàgines aproximadament
- To: [FORMAL / DIVULGATIU / TÈCNIC]

Estructura'l amb títols i subtítols.
Deixa entre claudàtors les dades que jo hagi d'omplir.
No inventis xifres ni dates: si en falten, marca-les com a [PENDENT].


Quan: Quan has de començar un document i el full en blanc et frena més que la feina en si.
Què esperar: Un esborrany estructurat. L'última instrucció és la clau: evita que s'inventi dades que semblin certes.

	2
	Crear un document a partir de fitxers teus
A la icona de Copilot del marge, fent servir la barra inclinada /


	Redacta un [TIPUS DE DOCUMENT] a partir d'aquests fitxers:
/[NOM DEL FITXER 1]
/[NOM DEL FITXER 2]

Vull que:
- Facis servir la terminologia que apareix als fitxers, no una de genèrica
- Estructuris el contingut en [NOMBRE] apartats
- Indiquis de quin fitxer surt cada apartat

Si els fitxers es contradiuen en algun punt, digue-m'ho en comptes de triar tu.


Quan: Quan la informació ja existeix repartida en documents, correus o actes i el que falta és ajuntar-la.
Què esperar: Un document amb el vostre vocabulari real. És la diferència entre un text genèric i un que sembla vostre.

	3
	Partir d'un guió que ja tens
Al panell lateral, amb el guió escrit al document


	Aquest document conté un guió amb els punts que vull tractar.
Desenvolupa cada punt en [UN / DOS] paràgrafs, respectant l'ordre i sense afegir apartats nous.

Manté els meus títols tal com estan.
Si algun punt et sembla massa buit per desenvolupar-lo, digue-m'ho en comptes d'omplir-lo amb palla.


Quan: Quan tens clar QUÈ vols dir i el que et costa és redactar-ho.
Què esperar: El teu esquema desenvolupat, no un de nou. Conserva l'estructura que tu has pensat.


	REESCRIURE I MILLORAR
Sobre text que ja existeix



	4
	Revisar un esborrany abans d'enviar-lo
Al panell lateral, amb el document obert


	Revisa aquest document abans que l'enviï a [QUI HO REBRÀ].

Digue'm:
- Si el missatge principal s'entén a la primera pàgina
- Quins paràgrafs es podrien escurçar sense perdre res
- Si hi ha frases ambigües o que es poden malinterpretar
- Si el to és adequat per al destinatari

No me'l reescriguis: digue'm què canviaries i per què.


Quan: Sempre que el document importi: un client, una proposta, un document que quedarà per escrit.
Què esperar: Una llista d'observacions. Demanar que NO el reescrigui és el que et permet conservar la teva veu.

	5
	Canviar el to d'un fragment
Selecciona el text i fes servir Reescriure amb Copilot


	Reescriu aquest fragment amb un to [MÉS FORMAL / MÉS DIRECTE / MÉS CORDIAL].

Condicions:
- No canviïs el contingut ni les xifres
- Manté la mateixa extensió aproximada
- No facis servir paraules més complicades del compte

Dona'm dues versions i digue'm què has canviat a cadascuna.


Quan: Quan el que dius està bé però com ho dius no encaixa amb qui ho llegirà.
Què esperar: Dues alternatives i l'explicació del canvi. Tria, edita i fes-la teva: no l'acceptis tal qual.

	6
	Escurçar un document massa llarg
Al panell lateral


	Aquest document té [NOMBRE] pàgines i ningú el llegirà sencer.
Redueix-lo a un màxim de [NOMBRE] pàgines mantenint:
- Les conclusions i les decisions
- Les xifres i les dates
- El context mínim imprescindible

Digue'm què has tret i per què ho consideres prescindible.
Si creus que alguna cosa que he d'eliminar és important, avisa'm.


Quan: Quan saps que t'has estès i no saps per on retallar sense fer-te mal.
Què esperar: Una versió curta i la justificació de cada retall. Revisa la llista: hi pot haver coses que sí que necessites.

	7
	Convertir un text vague en concret
Selecciona el fragment, al panell lateral


	Aquest fragment és massa genèric i no diu gran cosa.

Digue'm:
- Quines frases no aporten informació real
- Quines afirmacions necessitarien una dada o un exemple per sostenir-se
- Quines preguntes hauria de respondre jo per concretar-lo

No l'omplis tu amb dades inventades: digue'm què em falta.


Quan: Quan rellegeixes un paràgraf i notes que sona bé però no diu res.
Què esperar: Un diagnòstic i una llista de preguntes. Les dades les poses tu: això és el que fa el document creïble.


	ESTRUCTURAR
Donar forma abans o després d'escriure



	8
	Proposar l'estructura abans d'escriure
Al xat de Copilot o al panell lateral


	He d'escriure un [TIPUS DE DOCUMENT] sobre [TEMA] per a [QUI].

Proposa'm l'estructura abans de redactar res:
- Un màxim de [NOMBRE] apartats de primer nivell
- Què ha de contenir cadascun, en una frase
- Quina extensió aproximada hauria de tenir

Digue'm també quin apartat és el més important i per què.


Quan: Abans de començar a escriure. Cinc minuts aquí t'estalvien dues hores de reordenar després.
Què esperar: Un índex raonat. Modifica'l abans de redactar: és molt més barat canviar l'estructura ara.

	9
	Convertir informació en una taula
Selecciona el text, al panell lateral


	Converteix aquesta informació en una taula.

Columnes: [COLUMNA 1] | [COLUMNA 2] | [COLUMNA 3]

Condicions:
- No afegeixis files que no surtin del text original
- Si falta alguna dada, posa-hi «Pendent» en comptes de deduir-la
- Ordena les files per [CRITERI]


Quan: Quan tens dades enterrades dins de paràgrafs i es llegirien millor en graella.
Què esperar: Una taula que pots inserir al document. Comprova que no hagi afegit files de collita pròpia.

	10
	Generar títols i preparar l'índex
Al panell lateral, amb el document acabat


	Revisa els títols d'aquest document.

Digue'm:
- Si la jerarquia és coherent (quin títol hauria de ser de nivell 1 i quin de nivell 2)
- Quins títols no descriuen bé el que ve a sota
- Una alternativa per a cadascun dels que caldria canviar

Dona'm després els passos per inserir una taula de continguts automàtica al Word.


Quan: Just abans de tancar el document, quan ja saps què hi ha a cada apartat.
Què esperar: Títols revisats i les instruccions per a l'índex. La taula de continguts la insereixes tu: Copilot t'indica com.


	ENTENDRE DOCUMENTS
Quan el que has de llegir et supera



	11
	Resumir un document llarg
Al panell lateral, amb el document obert


	Resumeix aquest document.

Vull saber:
- De què tracta, en 3 frases
- Les decisions o conclusions principals
- Les xifres, dates i terminis que hi apareixen
- Què s'espera de mi, si és que s'espera alguna cosa

Indica a quina secció o pàgina és cada punt, per poder comprovar-ho.


Quan: Quan et passen un document de trenta pàgines i has d'opinar demà.
Què esperar: Un resum amb referències. Demanar la ubicació és el que et permet verificar-lo en comptes de creure-te'l.

	12
	Preguntar-li coses al document
Al panell lateral, en mode xat


	Respon aquesta pregunta fent servir NOMÉS el contingut d'aquest document:

[LA TEVA PREGUNTA]

Cita el fragment exacte on ho has trobat.
Si la resposta no és al document, digue'm que no hi és en comptes de respondre amb coneixement general.


Quan: Quan busques un dada concreta dins d'un document llarg i no vols llegir-lo sencer.
Què esperar: La resposta i la cita. L'última línia és imprescindible: evita que ompli el buit amb informació de fora.

	13
	Extreure compromisos i terminis
Al panell lateral


	Extreu d'aquest document tots els compromisos i terminis.

Per a cadascun, dona'm:
- Què s'ha de fer
- Qui n'és responsable
- Quina data límit té
- On ho diu el document

Si algun compromís no té responsable o data assignada, marca'l com a INDEFINIT.
Presenta-ho en una taula ordenada per data.


Quan: Després d'una acta, un contracte o un plec. És el prompt que evita descobrir un termini tard.
Què esperar: Una taula de compromisos. Els marcats com a INDEFINIT són precisament els que has d'aclarir.


	TRADUIR I ADAPTAR
Mateix contingut, un altre lector



	14
	Traduir mantenint el to
Al panell lateral


	Tradueix aquest document al [IDIOMA].

Condicions:
- Manté el to [FORMAL / DIVULGATIU] de l'original
- No tradueixis els noms propis, les marques ni els noms de producte
- Respecta els formats de data i xifra propis de [PAÍS O CONVENCIÓ]

Marca'm els termes on hagis dubtat i explica'm per què.


Quan: Quan has d'enviar el mateix document a un destinatari en un altre idioma.
Què esperar: La traducció i la llista de dubtes. Revisa aquests termes: són on més fàcilment s'escapa un error de context.

	15
	Passar-ho a llenguatge planer
Al panell lateral


	Reescriu aquest document en llenguatge planer perquè el pugui entendre algú sense coneixements de [ÀMBIT].

Condicions:
- No simplifiquis el contingut: simplifica com està explicat
- Substitueix els tecnicismes o explica'ls la primera vegada que apareguin
- Frases curtes

Fes-me una llista dels termes tècnics que has hagut de traduir.


Quan: Documents dirigits a ciutadania, a usuaris finals o a perfils no tècnics.
Què esperar: Una versió llegible i el glossari del que has substituït. Comprova que no s'hagi perdut cap matís legal.


	IMATGES
Il·lustrar sense buscar bancs d'imatges



	16
	Generar una imatge per al document
A la icona de Copilot del marge, en un paràgraf buit


	Genera una imatge per il·lustrar [CONCEPTE O APARTAT].

Vull:
- Estil: [IL·LUSTRACIÓ PLANA / FOTOGRÀFIC / ESQUEMÀTIC]
- Orientació: [HORITZONTAL / VERTICAL]
- Sense text dins de la imatge
- Colors: [PALETA O TONS]

Ha de ser un concepte genèric, no una persona real ni una marca concreta.


Quan: Per trencar un document dens o il·lustrar una portada, quan no tens banc d'imatges.
Què esperar: Una imatge inserible. Comprova sempre la política interna de l'organització sobre imatges generades amb IA.


	REVISIÓ PERSONAL
Per tancar el document i la sessió



	17
	Diagnòstic del teu document
Al panell lateral, amb el document acabat


	Analitza com he escrit aquest document i digue'm:
- Longitud mitjana de les frases i dels paràgrafs
- Quines paraules o expressions repeteixo massa
- Si hi ha apartats molt desiguals en extensió
- Quantes frases estan en veu passiva

Sigues concret amb les xifres. No em donis consells encara.


Quan: Un cop hagis acabat, abans d'enviar-lo. O sobre un document antic, per veure com escrius.
Què esperar: Dades del teu text real. L'última línia evita que et doni consells genèrics abans de saber els números.

	18
	Un sol hàbit a canviar
Al panell lateral, just després del prompt 17


	Amb el diagnòstic que acabes de fer, digue'm UN sol hàbit d'escriptura que hauria de canviar.
Un de sol, el que més impacte tingui en el meu cas concret.

Explica'm:
- Per què aquest i no un altre
- Què he de fer exactament al pròxim document
- Com sabré si l'he adoptat de veritat


Quan: Just després del prompt 17. Els dos junts són el tancament natural del bloc.
Què esperar: Una recomanació única i mesurable. Demanar-ne UNA evita la llista de deu consells que no aplicaràs.

Què NO pot fer Copilot al Word
Aquesta llista val tant com els prompts. Saber on és la frontera evita frustració i et permet fer-lo servir bé.
	No pot...
	Però sí...

	Aplicar estils o format per tu
	Dir-te on és cada opció i com aplicar-la pas a pas

	Inserir la taula de continguts
	Revisar-te els títols perquè el Word la pugui construir

	Desar, compartir ni imprimir
	Redactar el contingut perquè ho facis tu

	Modificar el document sense permís
	Proposar-te el canvi perquè el revisis i l'acceptis

	Llegir fitxers als quals no tens accés
	Treballar amb tots aquells que sí que tens

	Garantir xifres, dades ni cites
	Dir-te d'on ha tret cada cosa, si l'hi demanes

	Generar imatges de persones reals o marques
	Crear il·lustracions i conceptes genèrics



	La regla que ho resumeix: Copilot treballa amb CONTINGUT: redacta, reescriu, resumeix, tradueix, analitza. No executa ACCIONS sobre l'aplicació. Quan li demanis una acció, et donarà el camí. Aquesta resposta no és un fracàs: és exactament el que ha de fer quan no pot alguna cosa.



	Com aprofitar-ho: Acaba els prompts de format amb «dona'm els passos exactes per fer-ho al Word». Així converteixes la limitació en una guia adaptada al teu cas concret, que és més útil que un manual genèric.


Cinc consells per escriure millors prompts
	Consell
	Per què funciona

	Dona-li el context del document
	Per a qui és, què ha d'aconseguir i quina extensió ha de tenir

	Referencia els teus fitxers
	Amb / pots citar fins a 20 documents, correus o reunions

	Digues-li què NO vulguis
	«No me'l reescriguis», «no canviïs les xifres», «no afegeixis apartats»

	Posa-hi límits numèrics
	«Màxim dues pàgines», «cinc apartats», «120 paraules»

	Demana-li que admeti el buit
	«Si no és al document, digue-m'ho» evita respostes inventades



	I el més important: Revisa sempre el que et doni. Copilot escriu bé i amb seguretat, també quan s'equivoca. En documents amb implicacions econòmiques, legals o de personal, comprova l'original abans d'actuar.



	Sobre aquest document: Complementa el manual de Word. Aubay Consultoria IT — Barcelona — 2026.

